|  |  |
| --- | --- |
| Høringsinstanser iht. liste |  |
|  |  | Dato |
|   | 18/4719 - 20  |  16.05.2022 |
|  |

**Høring** **- forslag til forskrift om finansielle tjenester for å gjennomføre tilleggsavtale om forsvarssamarbeid mellom Norge og USA**

Finansdepartementet sender med dette på høring et forslag om forskrift om unntak fra krav i finansforetaksloven, for å gjennomføre tilleggsavtale om forsvarssamarbeid mellom Norge og USA «Supplementary Defense Cooperation Agreement» (SDCA) av 16. april 2021. Forslaget innebærer at finansforetaksloven ikke vil gjelde for finansielle tjenester som tilbys i henhold til avtaler amerikanske styrker etter forsvarssamarbeidsavtalen har inngått med finansforetak om å tilby finansielle tjenester til amerikanske styrker, amerikanske kontraktører og medfølgende.

Regjeringen har i Prop. 90 S (2021-2022) bedt Stortinget om samtykke til inngåelse av tilleggsavtale mellom Norge og USA om forsvarssamarbeid av 16. april 2021. Proposisjonen forventes behandlet av Stortinget i løpet av juni. Forutsatt at Stortinget samtykker til inngåelse av forsvarssamarbeidsavtalen er forslaget som fremmes i høringsnotatet her, nødvendig for å gjennomføre avtalen i norsk rett. Det overordnede formål med SDCA er å etablere et oppdatert rettslig rammeverk for amerikanske styrkers tilstedeværelse på norsk territorium.

Departementet ber om høringsinstansenes merknader innen 27. juni 2022.

For å avgi høringsuttalelse, bruk den digitale løsningen for høringsuttalelser som ligger på regjeringen.no ved å klikke «Send inn høringssvar». Alle kan avgi høringsuttalelse. Høringsuttalelser er offentlige etter offentleglova og blir publisert sammen med øvrige høringsuttalelser på Finansdepartementets nettsider. Vi ber om at den enkelte høringsinstans vurderer behovet for å forelegge høringsbrevet for eventuelle underliggende enheter eller etater, medlemmer, organisasjoner mv.

Avtalen i engelsk og norsk tekst følger vedlagt.

Med hilsen

Geir Åvitsland e.f.

ekspedisjonssjef

Jens Christian Werring-Westly

avdelingsdirektør

*Dokumentet er elektronisk godkjent og har derfor ikke håndskrevne signaturer*